Ֆոնտենբլո անտառ

Ֆոնտենբլո անտառ (), անտառային տարածք Ֆրանսիայում, որը տեղակայված է Փարիզից մոտավորապես վաթսուն կիլոմետր հարավ-արևմուտք։ Գտնվում է Ֆոնտենբլո շրջանում, Սեն-է-Մարն դեպարտամենտի հարավարևմտյան հատվածում (Իլ դը Ֆրանս երկրամաս)։ Անտառի մեջ են մտնում մի քանի կոմունաներ, որոնցից են Ֆոնտենբլոն և Ավոնը։ Անտառն ընդգրկում է 280 քառ. կմ տարածք։

Երկրաբանություն 
35 միլիոն տարի առաջ անտառի տեղում ծով է եղել։ Նահանջելով, մնացել է 50մ հաստությամբ ավազի շերտ։ Այդ ավազը աշխարհում ամենամաքուրներից մեկ է, այսինքն այն օգտագործվում է մուրանո ապակու արտադրության մեջ։

Կենդանական և բուսական աշխարհ 
Անտառում ամենատարածված ծառերն են կաղնին (44%), շոտլանդական սոճին (40 %), և եվրոպական հաճարենին (10%): Հայտնաբերվել է երեք հազար տեսակի սունկ: Անտառում բնակվում են նաև մոտավորապես յոթ հազար կենդանատեսակ, որոնցից հինգ հազարը միջատներ են։

Էկոհամակարգ 
Անտառն ընդգրկում է 25000 հա տարածք։ Ունի տարբեր գեղեցիկ լանդշաֆտներ՝ ներառում է ժայռեր, քարանձավներ, բլուրներ և հովիտներ, որտեղ աճում են հավամրգեր և օրոճներ։ Ըստ «Ֆոնտենբլո անտառի բարեկամներ» ասոցացիայի (), որը զբաղվում է անտառի պահպանությամբ, անտառի ֆլորան և ֆաունան ընդգրկում է՝
 5685 տեսակի բուսական օրգանիզմներ, այդ թվում՝ 1350 տեսակ ծաղկող բույսեր, 460 մամուռներ, 2700 սնկեր, 675 քարաքոսեր և 500 ջրիմուռներ։ Անտառում գերակշռում է հաճարենի, բոխի, կաղնի, ուռենի և սոճի։
 6000 տեսակի կենդանիներ, այդ թվում՝ 5600 տեսակի միջատ, 60 կաթնասուն, 260 թռչուն, 75 փափկամարմիններ, 15 սողուններ, 18 երկկենցաղներ և շատ տեսակի հոդվածոտանիներ։ Խոշոր կաթնասուններից են եղնիկը, այծյամը և վայրի խոզը։ Բացի այդ անտառում ապրում են գորշուկներ, անտառային կատուներ, կզաքիսներ, մշկակատուներ, աղվեսներ, աքիսներ, նապաստակներ և վայրի ճագարներ։

Ֆոնտենբլո անտառը հանրաճանաչ որսատեղի է։ Որսը կազմակերպվում է, որպեսզի վերահսկվեն խոշոր կենդանիները, ինչպիսիք են եղջերուներն ու վայրի խոզերը, և պահպանվի անտառի էկոհամակարգի կեսաբանական հավասարակշռությունը։ Որսը թույլատրվում է նոյեմբերի 1-ից մինչև փետրվարի 28-ը։ Ֆոնտենբլո անտառն այն քիչ տեղերից մեկն է, որտեղ գործածվում է որսկան շներով ավանդական որսը։

Զբոսաշրջություն 
Ամեն տարի անտառ է այցելում շուրջ 17 միլիոն զբոսաշրջիկ։ Իր բազմազան ռելիեֆի շնորհիվ այս տարածքը հատկապես մեծ մասսայականություն է վայելում ժայռամագլցողների և բոուլդերինգի սիրահարների շրջանում։ Վերջինիս համար նախատեսված են տարբեր բարդության երթուղիներ՝ «սպիտակ», որ հասանելի է նույնիսկ երեխային և «սև»՝ միայն պրոֆեսիոնալների համար։

Պատկերասրահ

Ծանոթագրություններ

Արտաքին հղումներ 
 Fontainebleau, forêt d'émotions Official webpage from Office National des Forêts 
 
 
 
 
 
 
 

Համաշխարհային ժառանգության նախնական ցանկ